Western Union การโอนเงินข้ามประเทศ กำลังเจอความท้าทาย
ถ้าถามว่า Libra สกุลเงินใหม่ที่ริเริ่มโดย Facebook จะเข้ามา DISRUPT อะไร? หนึ่งในนั้นก็คงจะเป็น ธุรกิจโอนเงินข้ามประเทศ ซึ่ง Western Union เป็นบริษัทที่เราน่าจะนึกถึงเป็นอันดับแรก  แต่รู้ไหมว่า Western Union เป็นบริษัทที่เก่าแก่แห่งหนึ่งของโลก โทมัส เอดิสัน นักประดิษฐ์ชื่อดังของโลก ก็ทำงานบริษัทนี้เป็นที่แรกในชีวิต  แล้วบริษัทนี้มีอะไรน่าสนใจอีก? ลงทุนแมนจะเล่าให้ฟัง..
8 ส.ค. 2562

Western Union การโอนเงินข้ามประเทศ กำลังเจอความท้าทาย / โดย ลงทุนแมน
ถ้าถามว่า Libra สกุลเงินใหม่ที่ริเริ่มโดย Facebook
จะเข้ามา DISRUPT อะไร?
หนึ่งในนั้นก็คงจะเป็น
ธุรกิจโอนเงินข้ามประเทศ
ซึ่ง Western Union เป็นบริษัทที่เราน่าจะนึกถึงเป็นอันดับแรก
แต่รู้ไหมว่า Western Union เป็นบริษัทที่เก่าแก่แห่งหนึ่งของโลก
โทมัส เอดิสัน นักประดิษฐ์ชื่อดังของโลก ก็ทำงานบริษัทนี้เป็นที่แรกในชีวิต
แล้วบริษัทนี้มีอะไรน่าสนใจอีก?
ลงทุนแมนจะเล่าให้ฟัง..
อย่างแรกเลยคือ Western Union นั้นไม่ใช่ธนาคาร
อย่างที่สองคือ ในอดีต Western Union นั้นเป็นผู้ให้บริการส่งโทรเลขที่มีชื่อเสียงที่สุดในสหรัฐอเมริกา
เริ่มต้นจากการควบรวมหลายบริษัทเข้าด้วยกัน จนกลายเป็นผู้ให้บริการด้านการเงิน
และต่อมา เปลี่ยนเป็นผู้ส่งโทรเลข ในปี ค.ศ. 1856
ซึ่งการเข้ามาของโทรเลขนั้นถือเป็นการเปลี่ยนแปลงด้านการสื่อสารครั้งใหญ่ในสมัยนั้น
เพราะในสมัยก่อนกว่าเราจะรับรู้ว่าอีกซีกโลกนั้นมีเหตุการณ์อะไรเกิดขึ้น
ก็คงต้องใช้เวลาเป็นเดือน
แต่พอมีโทรเลขเข้ามา เราก็สามารถรับรู้ข่าวสารได้ทันที
ต่อมาในปี ค.ศ. 1871 บริษัทก็ได้มีการต่อยอดโดยใช้โทรเลขมาช่วยในการโอนเงินข้ามประเทศ 
ซึ่งก็กลายมาเป็น ธุรกิจหลักของ Western Union ในปัจจุบัน
หลายคนอาจสงสัยว่า แล้วการโอนเงินต่างประเทศของ Western Union นั้นแตกต่างจากการโอนจากธนาคารแบบปกติอย่างไร
คำตอบก็คือ เนื่องจาก Western Union นั้นไม่ใช่ธนาคาร ผู้ใช้บริการจึงไม่จำเป็นต้องมีบัญชี และมีความรวดเร็วกว่าธนาคารทั่วไป แต่ก็ต้องแลกมาด้วยค่าธรรมเนียมที่สูงขึ้น
ซึ่งรายได้หลักๆ จึงมาจาก ค่าธรรมเนียมในการโอนนั่นเอง
 
เรามาดูผลประกอบการของบริษัท The Western Union กัน
ปี 2016 รายได้ 167,259 ล้านบาท กำไร 26,275 ล้านบาท
ปี 2017 รายได้ 170,386 ล้านบาท ขาดทุน 17,183 ล้านบาท (ปีนี้มีค่าใช้จ่ายพิเศษด้านภาษี)
ปี 2018 รายได้ 172,409 ล้านบาท กำไร 7,809 ล้านบาท
มาถึงจุดๆ นี้หลายคนคงสงสัยว่า แล้ว Libra จะเข้ามากระทบ Western Union อย่างไร
กลไกหลักๆ ของ Libra นั้น ก็คือต้องการเป็นสกุลเงินทางเลือกของคนทั้งโลกที่มีค่าธรรมเนียมในการโอนต่ำที่สุด และยังมีพันธมิตร อย่างเช่น Visa และ Mastercard มาช่วยอำนวยความสะดวก
นอกจากค่าธรรมเนียมที่ถูกกว่าแล้ว ธุรกรรมการโอนจะรวดเร็วกว่าอีกด้วย
ซึ่งถ้า Libra เกิดขึ้นจริง Western Union อาจจะต้องสูญเสียลูกค้าไปส่วนหนึ่งเลยทีเดียว
แต่อย่างไรก็ตาม
Libra คงจะต้องผ่านอีกหลายด่าน โดยเฉพาะหน่วยงานกำกับดูแลของรัฐบาลแต่ละประเทศ
แต่ Western Union เองก็ต้องเตรียมรับมือไว้ด้วยเช่นกัน
ต่อไป เราอาจจะได้เห็น คนใช้ Libra เป็นสกุลเงินที่จ่ายค่าเทอม ซื้อบ้าน หรือไปเที่ยวต่างประเทศ โดยตรง เพราะค่าธรรมเนียมที่ต่ำกว่า
เมื่อถึงเวลานั้น หลายๆ ธนาคาร รวมไปถึง Western Union ก็คงจะต้องหากลยุทธ์ใหม่ๆ เพื่อรับมือกับเรื่องนี้
เพราะค่าธรรมเนียมของการโอนเงิน มันจะค่อยๆ หายไป ไม่ต่างอะไรกับ โทรเลข ที่เป็นธุรกิจเดิมของ Western Union..
----------------------
Blockdit แอปที่เป็นเหมือน คลังความรู้ขนาดใหญ่ อ่านฟรี 
โหลดเลย 
----------------------
References
-
-
-
-
-
-Western Union Annual Report 2018